[{"text_idx": "#000003", "text": "Dadaun ne\u2019e Populasaun lenuk komesa menus iha Timor \u2013 leste no iha mundu, tanba ne\u2019e, espe\u0301sie lenuk sai nuda\u2019ar anima\u0301l ne\u2019ebe\u0301 mak hetan protejidu iha nasaun hotu \u2013hotu inklui Nasaun Timor \u2013 leste rasik , tanba iha Timor \u2013 Leste mo\u0301s, spesie lenuk komesa menus, iha tinan rihun rua ualu ( 2008 ) Governu Timor Leste hamutuk ho Organizasaun Internasiona\u0301l CTSP (Coral Ttriangle Support Partnership), autoridades Lokais no autoridades Munisipa\u0301l sira hahu\u0301 hala\u2019o peskiza kle\u2019an ida, hodi identifika a\u0301rea protejidu hirak ne\u2019ebe\u0301 iha Lospalos tama ba a\u0301rea Parte Nasiona\u0301l Nono Kobi Santan. (PNNKS)."}, {"text_idx": "#000004", "text": "Iha tinan rihun sia (2009) Organizasaun Internasiona\u0301l CTSP hamutuk autoridades lokais no autoridades Munisipa\u0301l, konsege produ\u0301s rezultadu fina\u0301l peskiza ba identifikasaun a\u0301rea protejidu iha Lautem, hodi sai Parte Nasiona\u0301l Nono Kobi Santan ,no hahu\u0301 husi ne\u2019eba\u0301, governu estabelese grupu Konservasaun hodi kontrola a\u0301rea hirak ne\u2019ebe\u0301 sai a\u0301rea protejidu. Objetivu husi grupu konservasaun atu proteje riku sorin Timor nian iha tasi laran to\u2019o mai rai maran, no mo\u0301s atu proteje spesie anima\u0301l sira ne\u2019ebe\u0301 mak atu mohu ona, hanesan spesie lenuk no selu \u2013 seluk."}, {"text_idx": "#000005", "text": "Relasiona ho atividade grupu volunta\u0301riu konservasaun ne\u2019ebe\u0301 proteje especies Lenuk , Jornalista Radio Rakambia hala\u2019o peskiza kona \u2013 ba sistema manajementu konservasaun area Parke Nasional Nino koni Santana Lautem. Peskiza refere, hala\u2019o iha area tolu suku Com, Suku Lore 1 no Suku Muapitine. Objetivu husi peskiza ne\u2019e atu hatene informasaun klean liu kona \u2013 ba Sistema manajementu lenuk no lalaok servisu grupu volunta\u0301riu konservasaun. Peskiza refere hahu iha dia 29 de\u0301 setembru to\u2019o 01 de\u0301 setembru 2022."}, {"text_idx": "#000006", "text": "Iha atividades peskiza ne\u2019e Jornalista Radio Rakambia asiste direita atividade membru grupu volunta\u0301riu konservasaun Lenuk husi suku Com, husik Lenuk oan hamutuk 135 ba tasi no iha 15 mak mate tamba kauza menus aihan hanesan manu tolun. Lenuk tolun ne\u2019ebe\u0301 iha dadaun nee\u0301, kuaze atus rua (200) klaru katak barak tebes, maibe\u0301 fo\u0301in daudauk ami halo avaliasaun, lenuk ne\u2019ebe\u0301 konserva mate, primeiru espasu ita tau ba ne\u2019e kloot no sira labele moris iha be ne\u2019ebe\u0301 mak fo\u0301\u2019er, presiza troka be kada oras, no ida fali ita tenki fo\u0301 han, ida ne\u2019e mak obsta\u0301kulu boot."}, {"text_idx": "#000007", "text": "Peskiza me\u0301dia refere, hahu\u0301 husi suku Kom. Iha suku Kom nee\u0301 rasik, tota\u0301l membru kooperativa ne\u2019ebe\u0301 proteje lenuk oan ho lenuk tolun, hamutuk lima nulu resin tolu (53) mai husi aldea nen (6) , uluk sira hahu\u0301 hamutuk ho CTSP organizasaun internasiona\u0301l hodi halo peskiza kle\u2019an identifika a\u0301rea protejidu ba Biodiversidade. No iha tinan rihun rua resin tolu (2013 ) CTSP entrega fali grupu koservasaun ba Conservation international ( CI) no to\u2019o agora konservasaun sira ne\u2019e iha CI nia liman , CI rasik organiza grupu konserva atu hakiak lenuk, no tau markasaun hodi asegura potensialidade espe\u0301sie ne\u2019ebe governu bandu."}, {"text_idx": "#000008", "text": "Bazeia ba peskiza ne\u2019ebe\u0301 Journalista Radio Rakambia halo, katak iha merkadu Lautem, Suku Lorehe 1, Com no Muapitine rasik Lenuk menos ona tantu ema konsumu no faan iha merkadu Lautem. No komunidade grupu konservativa husi suku 3 refere, onestu katak uluk sira oho lenuk no konsumu iha de\u0301kada liu ba."}, {"text_idx": "#000010", "text": "Grupu konservasaun biodiversidade husi suku com."}, {"text_idx": "#000011", "text": "Membru volunta\u0301riu Feto iha konservasaun Lenuk, hasoru impaktu bainhira hala\u2019o atividade iha kalan."}, {"text_idx": "#000012", "text": "Sra. Domingas Tilman, nu\u2019udar feto kaben na\u2019in, iha impaktu, bainhira hala\u2019o atividade konserva proteje lenuk. \u201d Hau halao atividades nee iha impaktu tanba, labarik mos sei kiik , dala balun ami husik hela nia iha uma, baihira nia dukur. Ami bolu vizinus nia oan sira hare hela labarik toba hela iha uma, tamba ami tenki lao hare lenuk. Uluk hau nia katuas oan, seidauk ba servisu iha governu, kalan kalan ami rua sempre mai ronda, mais agora nia ba servisu fali iha Lospalos, maibe too\u0301 tempu lenuk sai mai tolun hakarak ka lakoi nia tenke mai hamutuk ho hau, ronda kalan kalan hodi kontrola lenuk, dalaruma kalan ida ami bele hetan rua (2), bele hetan ida (1) , hakarak ka lakhoi ami tenke ser pindah husi estrada ibun ne\u2019e lori mai rai fali iha rai maran , rai iha rai maran ne\u2019e mos hanesan ita sei fuan tuku tuku hela, sei hateke ba mai keta ema iha, ita subar tiha mak ema ne\u2019e mai foti fali, ne\u2019e ita lakon boot tanba lenuk mai tolun dala ida deit laos dala tolu ka dala hat, sorti diak ida mai, lenuk tolun dala ida atus ida hat nulu (140 ), atus ida lima nulu(150) dalaruma tun fali ba iha sia nulu (90) dalaruma ba fali atus ida sanolu resin lima (115) ou atus ida sanolu resin tolu (113)."}, {"text_idx": "#000013", "text": "ami foti tiha nia tolun ba rai fali iha fatin seluk, tamba tauk ema ida mai naok fali, ne\u2019e mos halo ita nia fuan kanek, semana ida ami foti dala lima, dala lima ne\u2019e laos uituan, dala ida ami foti tau iha ne\u2019eba ema ida mai naok tiha, kalan dahuluk nia foti fatin rua ne\u2019e hotu kedas, mai kedua fali nia foti fatin tolu ne\u2019e ba hotu kedas , ha\u2019u tanis lahalimar, tanba lenuk ne\u2019e ita kolen para mate, sekarik lenuk tolun nee atu ba han nian karik bele foti ba han ba, la iha buat ida, maibe ida ne\u2019e protezidu, no ami halo ida nee, laos mai ami ferik katuas sira maibe, ami halo ba labarik sira nia futuru ba aban bainrua, sira bele konta tuir fali, ate ema ida asli Kom ne\u2019e deit mos hatene deit mak lenuk inan ida sira mai baku fila ho nia tolun deit, mais lenuk oan mak oinsa sira lahatene, sira mai hetan fali ami hakiak, sira hakfodak hare lenuk nia oan, ha\u2019u hateten ba sira kuandu ita proteze didiak ne\u2019e nia oan mak hanesan ne\u2019e.\u201d"}, {"text_idx": "#000014", "text": "Grupu konservasaun voluntariu feto, hetan kapacitasaun konservativa Lenuk husi Ekipa Tekniku sira Husi CI no sataff Ministeriu Peskas. kona \u2013ba maneira oinsa foti lenuk tolun husi tasi ibun mai tau iha fatin protezidu. No oin sa deskobre fulan lenuk mai tolun."}, {"text_idx": "#000015", "text": "Katak Domingas.\u201d Ami hetan treinamentu konservasuan husi Maun Jose Monteiro no maun Alkaterio Abril hanorin ami pratika kona-ba maneira muda lenuk tolun ba fatin seluk. Sira mai lori ho kedan metru , kuandu ita atu foti lenuk tolun, tenke sukat nia okos too\u0301 leten ne\u2019e hira pois nia naruk hira, ne\u2019e para orsida ita atu lori fali mai ne\u2019e ita tenke ukur tuir fali ida ne\u2019e hodi ita bele hakoi fali nia tolun, ami mos tenke ser iha metro hodi hatene nia naruk hira, luan hira, tamba ita foti husi tasi ibun mai mak, la sukat tuir rai koak ida nia tolun ita lori mai, mak ita taka rai kuak uituan deit, entau asu mai kee sai. Ita foti mai husi tasi ninin, ita rai halo didiak, rai ne\u2019e mak tenke ser sukat too metru rua hanesan ne\u2019e."}, {"text_idx": "#000016", "text": "Kuandu lenuk mai tolun, ita mos tenke esforsu an ba sedu kuandu oras too ona lenuk atu mai tolun. ne\u2019e para ema labele naok no animal labele estraga. Ami hatene lenuk mai tolun ne\u2019e, ami hare tanda husi fulan deit , fulan hanesan sunbaria ne\u2019e ami hatene katak lenuk atu mai tolun ona. Ami hahu sai husi uma, tuku ualu (8) kalan tenkeser mai kontrola ba mai, ba mai, too\u0301 tuku hat (4) dader."}, {"text_idx": "#000017", "text": "depois lenuk ne\u2019e mos ita foti tuir fulan, hanesan ita foti data ida ohin , ne\u2019e ita konta fali too\u0301 data fulan oin mai, dala ruma fulan rua resin e dala ruma fulan ida atu tama fulan rua, ne\u2019e nia bele fera ona, kuandu lenuk tolun besik ona fera, ami tenke hakas an halo kontrolu hela deit, loron mos la toba, kalan mos la toba, tanba ami tauk asu mai estraga, ne\u2019e ami lakon saugati, depois lori mai tau iha ne\u2019e laos fatin orjinal, entaun balun mate, balun dodok , balun moris. Ami konta lenuk tolun ne\u2019ebe atu fera, dalaruma iha atus rua nen nulu (260) maibe bainhira fera iha deit atus ida hat nulu (140) ou atus ida lima nulu(150) tanba balun tenke ser dodok ou mate."}, {"text_idx": "#000018", "text": "Bainhira ami ke\u2019e hotu tiha, foti ida ne\u2019ebe moris tenkeser kuru tasi ben mai fasi fali ho didiak mak ami bele over fali ba fatin mos no foun ne\u2019e , depois ami konta fali nia kulit , kulit hira mak fera, hira mak dodok ami tenke ser konta tuir, tanba antes ne\u2019e ami foti ona lenuk nia tolun , kuandu hanesan iha atus ida ou atus rua ami tenke informa fali ba maun Jose Monteiro ho maun Abril, kuandu fera mak la too\u0301 fali total ne\u2019e, ema bele deskonfia ami , ne\u2019ebe ida dodok mos tenke ami laporan dehan dodok hanesan ne\u2019e, mate hanesan ne\u2019e, pois nia fera hanesan ne\u2019e, ami tenke informa ba sira fali , durasaun lenuk nia tulun atu fera nemak hanesan iha fulan ida resin dalaruma too\u0301 fulan rua liu loron hat loron lima hanesan ne\u2019e mak foin fera.\u201d"}, {"text_idx": "#000019", "text": "Grupu feto konservativa Com preokupa hela fatin konservativa lenuk no iha mehi bot hakarak konserva Lenuk sai barak hodi dada ema mai vizita."}, {"text_idx": "#000020", "text": "\u201c Ami feto mos hakarak esforu, bele ka labele ami tenke halibur lenuk barak, nee para estadu mos bele hatene katak iha fatin ida ne\u2019e mos hakiak lenuk. Ami iha esperansa bot lenuk tenke barak, atu nune\u2019e bele dada ema turista sira mai vizita, ema rai seluk deit bele halo agora ita Timor ida lenuk barak, buat hotu barak nusa ita labele dada malae sira mai iha ita nia rai. Ami mos planu ona atu halo nia fatin, para aban bainrua semak atu mai karik, atu husi Timor ka ou malae , nia mai hasai foto ne\u2019e tenke selu."}, {"text_idx": "#000021", "text": "Ha\u2019u nia lia menon ba governu, agency nasional internasional sira, ne\u2019ebe mak hakarak atu supporta ami, ami persiza mak hadiah ami nia lutu deit, lutu ne\u2019e kuandu diak ona ,lenuk sira bele mai tolun ho livremente, ami la persiza ba foti ona, husik deit iha ne\u2019eba too\u0301 loron ou fulan, ami mai hare deit."}, {"text_idx": "#000023", "text": "Tuir lolos servisu ne\u2019e, mane nian, maibe komu ami hare mane mesak mesak lao, no ita feto mos iha uma deit, entaun ita feto mos tenke ser mai akompania sira mane. Iha buat ruma karik mane sira, labele hatene mesak deit, maibe ita feto mos persiza aprende.\u201d Domingas akrasenta."}, {"text_idx": "#000024", "text": "Xefe grupu voluntariu Konservasaun lenuk, suku Com, Raul Pereira Mendes hateten.\u201cAmi iha membru grupu konservativa lenuk, hamutuk lima nolu resin tolu (53) elementus hirak ne\u2019e mai husi suku kom hotu deit, ami iha aldeia nen, tolu iha parte bairo alto neba, parte ami nian mak iha tasi ibun. Ami nia grupu hahu atividades ho CTSP (coral triangle support partership) nudar organizasaun internasional , hahu halo peskiza kona \u2013 ba area protezida ho ekipa tomak husi autoridades lokalis, governu ho ami. Ami halo peskiza ne\u2019e iha tinan rihun rua ualu (2008) nia rejultadu final, iha rihun rua sia (2009) sira konsege indetifika area ne\u2019ebe mak ita atu tau area protezida."}, {"text_idx": "#000025", "text": "Dala uluk halo sosializasaun husi aspetu barak ho komunidade sira, Entaun iha ne\u2019eba konsege realiza duni ho autoridades lokais, autoridades Munisipais ho autoridades nasionais hamutuk ho CI no CTSP hodi indetifika area ne\u2019ebe sai protezida no hetan aprovasaun hamutuk. laos ajensia no governu mesak deit maibe komunidade tomak iha konsensia rasik, entau iha rihun rua sanolu resin tolu (2013 ) ita halo inagurasaun."}, {"text_idx": "#000026", "text": "Depois CTSP entrega fali ba CI. CI nia kompetensia husi rihun rua sanolu resin tolu (2013 ) too\u0301 agora. Atividades ne\u2019ebe sira organiza iha ne\u2019e , mak hakiak lenuk, bazeia ba peskija ne\u2019ebe sira halo ona. Area ne\u2019e potensialidade atu atrai turistiku , entaun ita tau markasaun , inicio husi tasi ninin too\u0301 iha klaran ne\u2019eba, atu asigura potensialidade especies ne\u2019ebe governu bandu, ita labele estraga species hanesan lenuk, dugong, ho lafahek, maibe CI husi inicio ne\u2019eba kedas sira bandu katak labele foti, sira la lao mesak maibe sira lao ho governu sentral, liu liu iha area peskas, sira halo programa ne\u2019e husi inisiu ne\u2019eba too ohin loron. No iha rihun rua sanolu resin lima ( 2015 ) ami hahu ona hakiak lenuk."}, {"text_idx": "#000027", "text": "Ami hetan treinamentu husi CI rasik, iha Altura neeba Sr. Jose Monteiro mak Xefe sentral . iha 2015 ami hahu kedas protesaun ida nee too agora. No mosu tan buat ida naran dugong. Dugong ne\u2019e indetifika husi CI, katak la proteze nia hahan ne\u2019e la seguru , entaun prontu iha altura ne\u2019eba kedas CI iha programa ida ho governu sentral, ami halo mak asaun ida husi sorin ne\u2019eba too\u0301 sorin ne\u2019eba para atu asigura, la\u2019os atu bandu para ema la bele ba meti mais sira hato\u2019o katak redi mak matan kiik labele soe iha ne\u2019eba no depois labele estraga ahu ruin, ida ne\u2019e mak CI konsege entau ami hari\u2019i markasaun ho distansia iha ne\u2019e , nia Sinal idak mak ne\u2019eba dadauk, ami halo markasaun iha ne\u2019e toh iha sorin ne\u2019eba , ami tau bola hotu, Laos bandu ema labele meti maibe bele mai meti mais labele tau redi ida ita bandu ne\u2019e , labele estraga buat ahu ruin , ne\u2019e inicio kedas husi ne\u2019eba , too\u0301 ohin loron ami ijizte nafatin."}, {"text_idx": "#000028", "text": "Objetivu husi aktividade konservasaun ida ne\u2019e, hakarak asegura nafatin animal tasi hanesan lenuk no ikan sira nia moris iha tasi laran ,maske membru sira ne\u2019ebe servisu iha grupu laran nuda\u2019ar voluntariu deit. CI fo treinamentu ami, sai voluntariu too\u0301 ohin loron no asegura nafatin hala\u2019o servisu conservasaun, income ne\u2019e mai husi ne\u2019ebe ita la hatene maibe ami halo duni tuir nia prosedur neebe iha.\u201d"}, {"text_idx": "#000029", "text": "Grupu konservativa hetan Koinesementu konaba konservasaun lenuk mai husi organizasaun internasional CTSP no CI no iha planu sei hetan apoiu husi UNDP-ATSEA."}, {"text_idx": "#000030", "text": "\u201d Dezde inicio uluk too\u0301 ohin loron , husi CTSP, CI mak hadomi liu ami, tanba sira hatene ona ami sofre no dadaun nee, ajensia ida naran UNDP \u2013 ATSEA atu mai tau matan ba ami grupu konservasaun, ami agradese tebes no ami hein hela."}, {"text_idx": "#000031", "text": "Kona-ba Maneira conservasaun inisiativa mai husi CTSP no CI, sira mai fo koinesemntu liu husi treinamentu hamutuk ho governu katak, especies lenuk ne\u2019ebe iha mundu dehan la iha ona, hela deit nia dezenu deit. Tamba ne\u2019e ami iha konsensia rasik sai voluntariu hodi proteje lenuk ho nia tolun."}, {"text_idx": "#000032", "text": "No uluk ami sedauk iha kuinesementu ami han lenuk ho nia tolun, iha tempu lenuk sai mai tolun, ami oho foti lenuk nia isin , kuandu la konsege oho, sekarik nia ba fali tasi ami tenke foti nia tolun. Maibe ikus mai, ami iha ona konseinsia no koinesemntu katak los duni agora ita han lenuk, maibe iha futuru , Lenuk laiha hotu, ita nia jerasaun sira lahatene lenuk mak neebe no sira so hare nia dezeinu deit, hanesan akontese agora, se ita halo bebeik bele estraga barak no sei labele mosu mai ona , agradese wain ba CI tamba fo ona hanoin no oferese ona treinamentu mai ami. katak iha mundu tomak lenuk ne\u2019e laiha ona, tamba ne\u2019e CI husu ami atu proteje lenuk. Hau akompania no servisu ho sira ho voluntarismu.\u201d Katak Raul"}, {"text_idx": "#000033", "text": "Grupu konservativa preokupa hela hasoru obstaklu iha terenu tanba laiha Lei asigura hodi bele proteze membru konservasaun sira."}, {"text_idx": "#000034", "text": "Raul hatutan, \u201c Atividades principal nee\u0301be ami halo nee mak Lenuk, Planu tuir mai dugong, dugong mos konservasaun hari\u2019i hela, halo ona peskiza too\u0301 iha ne\u2019eba ne\u2019e area dugong nian. Atu minimiza ema meti nain sira labele meti iha ne\u2019e. Ami grupu konservasaun tau hela, marka kinur, ne\u2019eba ne\u2019e ami konserva ona. laos bandu para ema la bele tama atu meti , mais labele soe redi no rasta iha ne\u2019eba no ami konserva lenuk nia hahan ho sigres dugong nia hahan labele estraga, atividade ida ne\u2019e mak ami ho CI proteze husi ne\u2019e too\u0301 iha ne\u2019eba. Maibe persiza ita hadia tan ba oin, konservasaun halo hela, nia contoh ida mak ne\u2019eba, ba sinais sira ne\u2019e ami halo hotu. Area proteza ida ne\u2019e ami iha fatin tolu Kom, Tutuala no Lore."}, {"text_idx": "#000035", "text": "Ninia obstaklu mak, ema ba naok ami ba proteze, entaun ne\u2019e risku boot , dala ruma ami ba, ema hanoin ami ba baku mate sira, ema mos hafuhu hela ami. Ami kuandu ba, ema mos ba, ema ba ne\u2019e naok agora ami ba ne\u2019e ba proteze, ne\u2019e risku boot ida, ne\u2019e mak dezafiu boot ba ami agora. Ami hakarak buat sira ne\u2019e tenke seguru. No ami persiza lei global ida atu asegura ami. ida nemak kestaun boot liu ba ita nia nasaun no ita tenke tau hamutuk iha sistema ida."}, {"text_idx": "#000036", "text": "Ita persiza lei husi baze mak ba leten, Tamba kuandu husi leten mak tau nia lei, ne\u2019e ladura e la favorese, mais kuandu ami mak halo lei iha baze entaun ami foti husi aspeitu barak, husi parte kultura, no igereja. ita bele akumula, ida ne\u2019e bele to iha lei ida, mais kuandu trasa lei ne\u2019e husi leten mak hatuun mai ne\u2019e, ita adapta susar ona. Hau sujere Lei ba peskas.\u201d"}, {"text_idx": "#000037", "text": "Obstaklu ida tan mak, lenuk ne\u2019e ita tenke ba foti iha kalan, pois desloka mai fatin konservasaun, tamaba nee\u0301 hau susjere ita tenki tau lutu ba iha fatin sira nee\u0301be lenuk tolun ba, se bele satu kilo dua ratus meter, (200 m) tanba sai dezafiu boot mak ida ne\u2019e, ami hadau malu ho animal sira hanesan asu, tuir lolos fatin nee\u0301be sira tolun ba ne\u2019e orjinal liu, diak liu ita labele desloka. Tanba saida mak ita tenki desloka, tanba ema naok, ema estraga , ida agora ita hare dadauk ne\u2019e ami desloka hotu husi tasi ibun. Ita hakiak lenuk, nia tenke forte uituan mak husik fali ba tasi, ami hakarak halo lutu husi tasi ibun no ema la bele tama, iha ne\u2019e katak area protejida nemak ami hakarak lutu haleu, husi tasi ninin too iha fatin ida atu halo meti ne\u2019e, para asegura lenuk mai tolun, atu nunee ami labele desloka ona, husik nia orginal iha fatin ne\u2019eba \u201c"}, {"text_idx": "#000038", "text": "Xefe kordenador Raul Pereira Mendes mos hato\u2019o hela nia sujestaun ba problema sira ne\u2019ebe afeta iha grupu konservasaun."}, {"text_idx": "#000039", "text": "\u201cHa\u2019u nia sujestun ba ajensia no governu Timor \u2013 Leste, ita keta kahor sasan por ezemplu area peskas no konservasaun, nia tenke tau desizaun ne\u2019ebe iha peskas labele ba kahor fali iha area agrikultura, parte husi konservasaun tenki tau investamentu makas, tanba ita hare husi aspeitu investamentu, aban bainrua mai ne\u2019e so turismo ho konservasaun. Konservasaun nia papel mak atu konserva preserva buat hirak ne\u2019e antes de turismo mai, ne\u2019e mak hau hanoin, se karik bele fo liman mai ami ba, apoiu ami ita servisu hamutuk.\u201d"}, {"text_idx": "#000041", "text": "Grupu konservasaun biodiversidade no peskas husi suku lorehe 1."}, {"text_idx": "#000042", "text": "Komunidade suku Lorehe 1 prontu kopera governu bandu rekursu husi Tasi laran no Rai maran no iha ona konsensia nee\u0301be klean hodi proteje no konserva parte area costereia Parke Nasional Nino Konis Santana. (PNNKS) Alende nee Coordenador Peskas Grupu Conservativa suku Lorehe 1 husu hasae koinesemntu no kapasitasaun iha are peskas no konservativa."}, {"text_idx": "#000043", "text": "Iha sorin seluk, Xefi Grupu peskas no konservativa, suku lorehe 1. Acasio Ramos akrasenta \u201c Ami hahu harii\u0301 grupu konservativa iha 2008 to\u2019o mai agora. Ho objetivu, hodi proteje animal sira iha tasi laran no rai maran, ne\u2019ebe estadu bandu ona, laos animal deit maibe ami bandu mos ai-parapa, duut tasi, ahu-ruin no animal tasi para ema labele foti no estraga. Objetivu husi bandu atu tasi sa\u2019e ladun makas, labele foti ahu-ruin para ikan sira bele tolun no hela iha laran no dut tasi ita labele foti atu ikan sira bele han no tolun iha laran."}, {"text_idx": "#000044", "text": "Koinesementu konservasaun nee\u0301be ami nia grupu konservasaun iha, mai husi peskas nasional, no ami hatutan fali ba komunidade seluk. katak ita iha tasi ibun labele estraga ai-parapa hodi proteje ita no ahu-ruin para aban bai-rua ita nia bei oan sira hatene saida mak ita bandu ona ne\u2019e, too ba futuru jerasaun ba jerasaun. No ami hare durante nee\u0301, sira iha ona koseinsia, la foti no la estraga. Ami halo konserva ema estraga ne\u2019e laiha, ita kompara uluk ho agora ema ba foti no estraga menus ona, uluk ema barak estraga naran-naran deit, sunu arbiru ai-laran. Maibe, ami sei menus informasaun no koneseimentu nee\u0301be klean, ami hakarak aumenta koneseimentu no informasaun liu tan, iha area rua ne\u2019e hotu, peskas no konservativa, ami hakarak hetan treinamentu.\u201d"}, {"text_idx": "#000045", "text": "Aliende ne\u2019e Membru Gropu Konservasaun Lozino Pinto Teseira Hatutan \u201c iha 2009 ami tama iha grupu konservsaun to\u2019o agora, primeiru hakarak tama grupo konservsaun tanba ita nia nasaun foun presiza rekursu ne\u2019ebe mak estabelese no eziste ona iha ita nia pais. ita presiza konserva rekursu para aban bainrua labele mohu, se ita la tau atensaun, la tau matan didiak entaun especies balun bele lakon, aban bai-rua ita nia jerasaun hare deit nia imajen maibe especies orijen sira ne\u2019e laiha, tanba ho intensaun ida ne\u2019e, hakarak involve iha grupu konservsaun."}, {"text_idx": "#000046", "text": "Kuandu ita konserva buat sira ne\u2019e aban bai-rua bele mos atrai turista sira, se ita la kuidadu turista mai mos saugati, saida mak sira atu mai hare iha ita nia area parke nasional ida ne\u2019e, entaun ho espesies ida ne\u2019e, liu-liu lenuk ita bele konserva no animal balun iha ai-laran ita konserva para labele estraga.\u201d"}, {"text_idx": "#000048", "text": "\u201cUluk ha\u2019u rasik mos foti kalan-kalan, kuandu nia sai mai tau tolun iha rai maran, iha altura ne\u2019eba seidauk iha informasaun kona-ba ida ne\u2019e, ami sempre ba buka hodi oho no halo modo, nia tolun mos ami foti hotu. Depois rona informasaun dehan especies ida ne\u2019e komesa ameasadu ona, entaun ami iha ona konsensia, hakarak proteze, tanba lenuk animal ida ne\u2019ebe maus maske nia moris iha tasi laran maibe nia mai tau tolun iha rai maran, kuandu nia sai tau tolun ita ba mos nia la halai, nia tau tolun hotu tiha mak foin tama fali tasi laran, Komunidade mos iha ona konsensia liu-liu iha aldeia 2 Lorata no tasi ibun Lorehe, komesa iha ona konsensia kalan mos la ba buka ona iha tasi ninin."}, {"text_idx": "#000049", "text": "Ita ema ne\u2019e presiza na\u2019an tanba animal ida ne\u2019ebe fasil atu kaer, no na\u2019an ne\u2019ebe fasil atu ita foti, entaun kalan kalan ami lori lampda, lao iha tasi ninin hetan nia ain fatin entaun ami buka tuir ona to\u2019o hetan, baku fila tiha depois lori ba oho."}, {"text_idx": "#000050", "text": "Na\u2019an lenuk ninia gostu ne\u2019e diferente ho na\u2019an ikan sira seluk, tanba lenuk ita bele sona maran, bele daan, bele tunu mos diak. depois nia tolun sei nurak ita sona ka daan no budu tau derok masin no aimanas gostu los, ita bele han ona."}, {"text_idx": "#000051", "text": "Ha\u2019u konsumu na\u2019an lenuk desde kiik, hau nia apa iha tempu portugues sira komesa buka lenuk, maibe iha tempu ne\u2019eba ami dok husi tasi ibun, ami muda mai tasi ibun iha invasaun Indonesia iha tinan 1990, iha tinan 1990 ema barak mak komesa buka lenuk iha tasi ibun, maibe depois sosializasaun parke nasional tama iha ne\u2019e, inagurasaun iha tinan 2008 entaun ami iha ona konsensia ona, ami komprende ona saida mak ita presiza proteze, tanba ita la proteze aban bai-rua bele lakon.\u201d katak Lozino"}, {"text_idx": "#000052", "text": "Ikus mai Luzino komesa iha konsensia atu proteze lenuk nu\u2019dar espesis ne\u2019ebe mak nia poplasaun atu mohut ona, kompara populasaun lenuk iha tempu uluk ho tempu agora diferente, uluk lenuk barak maibe agora menus los ona ,tanba ne\u2019e nia iha objetivu hakarak konserva para lenuk ne\u2019e eziste nafatin ba jerasaun tuir mai, no mos objetivu seluk mak bele atrai turismo sira mai hare imagem balun iha Lore."}, {"text_idx": "#000053", "text": "\u201c Hakarak konserva no proteze para animal original sira ne\u2019e eziste nafatin. No parte rekursu ida ba ita no ita nia jerasaun ba jerasaun., parte ida fali ita bele atrai turista sira bele mai hare nia imagem balun iha ne\u2019e sira dehan katak iha parte Lore mak iha, maibe realidade sira mai to\u2019o ne\u2019e laiha ona ita oho hotu, tanba ne\u2019e mak animal refere agora ameasadu ona ita presiza konserva no kuidadu didiak."}, {"text_idx": "#000054", "text": "Ne\u2019e lei internasional mos bandu Kona-ba animal refere laos iha nasional deit maibe internasional mos konserva hela animal sira ne\u2019e liu-liu lenuk, tanba lenuk animal ida ne\u2019ebe maus uniku iha tasi laran ne\u2019ebe mak sai mai tau tolun ita rai maran."}, {"text_idx": "#000056", "text": "Ha\u2019u uluk idade joven gosta halimar ho lenuk oan sira, iha momentu ne\u2019eba ha\u2019u sei joven ha\u2019u hetan lenuk oan sira ne\u2019ebe foin mak fera husi tolun, ha\u2019u foti tau iha ha\u2019u nia kamiza depois ha\u2019u lori ba husik iha tasi,"}, {"text_idx": "#000057", "text": "iha tempu ne\u2019eba ha\u2019u seidauk hatene, seidauk iha konesimentu atu konserva, maibe ha\u2019u iha hanoin hakarak halimar ho lenuk oan sira ne\u2019e, ha\u2019u husik tiha lenuk oan sira, ha\u2019u nani iha klaran baku tasi ben para sira mos book an, lenuk oan sira ne\u2019e kuaze atus ida resin, (100) iha tempu ne\u2019eba ha\u2019u ho idade 29 anos .\u201d Luzino sublina"}, {"text_idx": "#000058", "text": "Iha sorin seluk Membru Peskas Rita Da Costa afirma \u201c Ami foin hahu iha fulan ida ne\u2019e nia laran ami grupu rumpun nian maibe ami seidauk halo servisu sedauk hatun iha tasi, aktividade ami iha ne\u2019e maun sira husi ekipa nasional mai, ami mai hala\u2019o servisu deit maibe ami seidauk tama ba tasi ida. Uluk ha\u2019u la ba tasi tauk, tamba tasi siak, hau nia oan sira mak ba tasi, sira hetan lenuk entaun sira foti lori mai ba tamun no balun halo ba tukir depois han ne\u2019e gostu, no nia tolun ne\u2019e sira foti daan, balun sira halo tamun ka halo maran ne\u2019e hodi han deit, la fa\u2019an ida, fa\u2019an ne\u2019e sira faan nee, tiru ikan, ikan iha sira lori mai fa\u2019an, la liu minimu sinco dollar ($5) , tres dollar ($3) deit ida. Sira konsumu lenuk ne\u2019e iha idade 12 anos.\u201d"}, {"text_idx": "#000061", "text": "Agora bandu ona, ami mos tauk atu ba foti. Ami agora han deit ikan ho kadiuk, bainhira oan sira foti lori mai. Lei bandu ona ne\u2019e ita halo tuir tanba ne\u2019e ita nia rikusoin tasi nian, ita labele estraga, depois modo iha ne\u2019e barak it abele han, oan sira ba meti mai ita han ida ne\u2019e deit mos diak, ami komprende tanba lei mak bandu ona tenke halo tuir, ami prontu atu halo tuir tanba ne\u2019e ita nia rikusoin tasi nian atu mohut ona. Ema la brani atu foti tanba lei bandu ona. Ha\u2019u rona husi boot sira katak kuandu ita foti lenuk ne\u2019e ita multa tiha mak tama fali kadeia, komunidade sira mos tauk ida ne\u2019e sira mos la foti ona.\u201d Tenik Julia."}, {"text_idx": "#000063", "text": "Xefi Aldeia husi Muapitine no Pehefitu la menta ho Governu bandu rai maran no tasi laran, ne;ebe la fo solusaun no benefisiu ba Komunidade nia moris. Maibe Konsumidor no oho lenuk hahu menos ona iha suku Muapitine"}, {"text_idx": "#000064", "text": "Tuir xefe aldeia Muapitine Mauricio katak, \u201c Governu proteza Muapitine ne\u2019e nia area husi tasi ibun too\u0301 mai foho tutun. Ita Koalia kona-ba area tasi, konaba lenuk sira ne\u2019e, bandu hotu tanba tama ona ba area Parke Nasional Nino Koni Santana, nee\u0301 area protezida ne\u2019ebe prevene ona husi nasional, ema ne\u2019ebe foti lenuk husi tasi ne\u2019e, karik hetan entaun iha sansaun ruma, multa ou tama komarka, hanesan kuda, rusa no meda sira ne\u2019e inklui lenuk , ema labele estraga ou oho arbiru. Ne\u2019ebe agora dadaun povu sira buka osan defisil uituan tanba riku soin sira iha area ida ne\u2019e agora poteje ona,"}, {"text_idx": "#000065", "text": "hakarak halo to\u2019os para fa\u2019an produtu lokal husi to\u2019os laran mais trator laiha, nemak impaktu ba agrikultura sira. Too sira nia oan balun la eskolah tiha tamba osan la iha atu selu oan sira nia eskolah."}, {"text_idx": "#000066", "text": "Uluk iha Suku Muapitine iha komunidade balun oho lenuk komsumu no faan maibe depois de guarda floresta halo patrolia iha fatin fatin no governu tau area protezidu, komesa laiha ona. Iha Muapitine guarda floresta ida deit entau susar uituan halo kontrolu, tamba kuandu nia ativu iha Mehara no Paicau entaun ema balun liu husi ne\u2019e, tun ba tasi nia la hare, Ita ne\u2019ebe hanesan komunidade bain bain hare sira ne\u2019e hanesan ,buka osan hodi atende sira nia necisidade iha uma laran."}, {"text_idx": "#000067", "text": "Hau la sura lenuk hira mak ema oho iha loron ida maibe tuir ha\u2019u nia hare, iha Muapitine rasik la iha ona , maibe mai husi Lautem, parte Pairara nian tun mai rasa , Maulo, too\u0301 mai iha lospalos ne\u2019e ,kalan mak mai ho motor , e aproveta sira lori kail atu ba kaer ikan mais, dalaruma sira ba buka lenuk. ,lda ne\u2019e mak iha, dalaruma sira mai dehan buka meda mais dalaruma kalan ne\u2019e sira tama tasi buka lenuk, maibe atu tinan ida ona, hau la hare ema fa\u2019an lenuk nia kulit, uluk ne\u2019e barak liu , sira buka kulit ne\u2019e para hetan osan, hodi sustenta ekonomia uma laran, maibe agora hau nunka rona ida ne\u2019e, mais keta sira foti faan subar entau hau la hatene, agora menus ona, iha Muapitine ne\u2019e ida ka rua agora estadu atu tau matan ba sira nia vida moris."}, {"text_idx": "#000068", "text": "Uluk ema fa\u2019an barak, tolu hat hanesan ne\u2019e nia isin bele too\u0301 saku ida hanesan ne\u2019e , mais agora laiha ona, labarik sira fa\u2019an mak ikan lele, kankung modo sira ne\u2019e, dosi, ayam potong sira tunu ne\u2019e, ida nemak hau hare bei-beik sira fa\u2019an, guarda floresta mos akompania nafatin, dala ruma nia hasoru iha dalan,sira ne\u2019ebe fa\u2019an medah , agora laiha ona, sira tauk tanba lei , karik semak ba bei-beik kaer lenuk aban bainrua sei hetan sansaun tanba ne\u2019e sira mos tauk ba ida ne\u2019e.\u201d"}, {"text_idx": "#000069", "text": "Entertantu xefe Aldeia Pehefitu Martinus Gracia afirma. \u201c Ami suku Muapitine sai vitima tamba fo ami nia rai balun ba estadu atu proteze , ba animal no buat hotu hotu, hanesan rai buras , rai bokur , ami oferese ona ba estadu maibe estadu mak falta tau atensaun. Ami oferese ona ba estadu, estadu mos tenke hare didiak, tanba ami nia to\u2019os tuan sira, agora dadaun estadu foti ona sai PNNKS, dezenvolve sai area protezidu. Bandu ema labele tama arbiru, ta\u2019a ai tuan sira ne\u2019e , estraga animal sira ne\u2019e, No povu la fa\u2019an arbiru na\u2019an hanesan meda , lekirauk, lenuk sira husi tasi. Tamaba hanesan lenuk sira, meda sira , sira atu fa\u2019an nia na\u2019an mak hodi sustenta sira nia moris loron loron iha uma laran , lori sira nia oan ba eskola, hanesan ohin ha\u2019u nia kolega dehan, oan barak mak la eskola tanba inan \u2013 aman laiha kbiit atu tau matan sira ba eskola.\u201d"}, {"text_idx": "#000071", "text": "Entertantu Marine field Kordenador Alcaterio Abril Domingos, husi CI iha parke Nasional Nino Konis Santana, hateten, \u201c CTSP hahu husi rihun rua sia (2009) bainhira mai halo peskiza ba area protezida hitu (7), marina ne\u2019ebe estabelese iha Parke Nasional Nino Konis Santana (PNNKS) no obra ne\u2019ebe mak CTSP husik hela mai Concervation Interornational (CI) kontinua husi rihun rua sia (2009) to\u2019o ohin loron."}, {"text_idx": "#000072", "text": "Atividade ne\u2019ebe maka CI halo enjeral lubuk ida. CI iha ekipa rua (2), ekipa ida (1) halo konservasaun ba terestre nian, hare ba ita nia protesaun no rekursu rai maran nian, ekipa (2) hare ba parte marina nian, hau mak field cordinator ho hau nia ekipa tomak ami nia servisu maka hare ba jestaun marina nian no hare ba jestaun area protejida marina ne\u2019ebe mak estabelese iha PNNKS ne\u2019e, depois atu koalia kona-ba konservasaun ida ne\u2019e, iha interligasaun ho setor hotu-hotu hanesan iha setor turismu, kuandu koalia kona-ba setor turismu maibe ita la konserva ho ita nia rikusoin sira hotu, hanesan rikusoin sira iha rai maran no tasi laran entaun ita atu dezenvolve setor turismu ne\u2019e bazeia ba saida, karik ita nia rekursu hotu eziste iha tasi laran no mos iha rai maran estraga hotu ona."}, {"text_idx": "#000073", "text": "Ho nune\u2019e CI servisu hamutuk ho ita nia grupu konservsaun sira ne\u2019ebe, mak estabelese iha suku hotu iha parke nasional iha suku tolu, suku Kom, Suku Tutuala no suku lore primeiru. Ami nia servisu hamutuk, kontinuasaun husi tinan rihun rua sia (2009) to\u2019o ohin loron no hanesan susesu balun ne\u2019ebe mak ami halo hamutuk ho ita nia grupu konservsaun ne\u2019e seidauk barak maibe iha parte balun ne\u2019ebe mak ita halo ona ho ita nia grupu konservsaun sira maka hanesan, aktividade protesaun lenuk no ami nia ekipa rasik halo uluk sosializasaun kona-ba protesaun lenuk nian iha suku hotu ne\u2019ebe mak eziste iha park nasional no mos suku vizinu balun, iha suku nen (6) maka tama iha parke nasional maibe agora aumenta tan ida hamutuk suku hitu (7), suku Kom, Suku Bauro, suku Muapitin, suku lore primeiru, suku Tutuala, suku Mehara no edisional suku ne\u2019ebe mak tama ona iha park nasional maka, suku lore segundo, suku iliomar primeiru, suku kainleu, ho suku iliomar segundo, suku sira ne\u2019ebe mak ohin ha\u2019u temi ne\u2019e Konservasaun internasional halo sosializasaun iha suku sira ne\u2019e hotu hare liu ba sosializasaun protesaun lenuk nian.\u201d"}, {"text_idx": "#000075", "text": "\u201cObjetivu husi sosializasaun ida ne\u2019e oinsa para konvense no konsensializa ita nia komunidade sira iha koinesemtu no iha konsensia atu konserva ita nia rikusoin sira, rikusoin laos iha tasi laran deit maibe iha mos parte terestre nian, tanba ita hatene katak setor turismu ho setor peskas ida ne\u2019e, mak hanesan prezervasaun ba ita nia mina ne\u2019e rasik, karik mina hotu ida ne\u2019e mak sai prezervasaun ba ita nia sustenbilidade ekonomia ne\u2019ebe mak ita bele uza iha tempu naruk."}, {"text_idx": "#000076", "text": "sei bainhira la konserva buat sira ne\u2019e hotu, aban bai-rua ita nia oan no bei oan sira sei la aproveita no bele fo sala ba ita, ho nune\u2019e maka ami hamutuk ho ita nia grupu konservsaun voluntarismu sira, estabelese iha ne\u2019e, nee\u0301be iha komitmentu makas, sira mos iha inisiativa rasik hakarak konserva ita nia rekursu sira ne\u2019e hotu, liu-liu lenuk, depois hafoin halo sosializasaun ba iha suku hotu-hotu ne\u2019ebe mak identifikadu, entaun ami mos fo tekniku baziku ba ita nia reprezentante grupu konservasaun sira, para sira iha konesimentu bele proteze diak liu tan ba ita nia lenuk sira ne\u2019e no hare liu ba nia tolun sira, prosesu muda lenuk tolun sira ne\u2019e ita nia grupu konservsaun sira rasik."}, {"text_idx": "#000077", "text": "Sira iha informasaun ne\u2019ebe diak, hafoin sira hetan tekniku baziku balun husi staf CI, oinsa atu muda lenuk tolun husi fatin original mai fatin temporariu ne\u2019ebe mak estabelese husi grupu konservsaun sira,"}, {"text_idx": "#000078", "text": "ho razaun ida ne\u2019e, muda lenuk tolun husi fatin original mai fatin temporariu tanba bainhira ita husik iha fatin orijinal, Iha ameasa boot ba lenuk tolun. Tamaba iha ema balun, seidauk iha konsensia kontinua halo estragus ba lenuk sira no mos foti nia tolun, depois animal sira ne\u2019ebe agora dadauk ne\u2019e husik livre, tanba bainhira lenuk besik atu tolun, nia komesa iis entaun animal sira ne\u2019ebe husik livre, komesa horon sira bele ke\u2019e no estraga hotu."}, {"text_idx": "#000079", "text": "Ho nune\u2019e maka ami hamutuk ho ita nia grupu konservsaun sira ne\u2019ebe mak iha ne\u2019e ho tempu ne\u2019ebe naruk tebe-tebes, maske seidauk iha rezultadu ne\u2019ebe mak mosu maibe liu husi estratezia ida ne\u2019e, sira mos hatene katak objetivu husi konservsaun lenuk ne\u2019e tanba lenuk ne\u2019e rasik nia moris ne\u2019e lahanesan ho ita ema, sira ne\u2019e bainhira mai tau tolun nia nakfera Ita husik ba tasi laran ne\u2019e han tempu mak sira fila mai rai tolun.\u201d Alcaterio akrasenta."}, {"text_idx": "#000081", "text": "Alcaterio haklean,\u201c Tuir referensia balun ne\u2019ebe mak ita hetan husi sentista sira, bainhira lenuk atu mai rai tolun fali ne\u2019e vinte anos (20) liu maka sira foin kaben, entaun ida ne\u2019e mos fo impaktu negativu ba ita, sei karik ita kontinua estraga lenuk sira ne\u2019e, tanba lenuk sira ne\u2019ebe mai tau tolun iha area ida ne\u2019e rasik, ida ne\u2019e maka lenuk lolos husi suku ida ne\u2019e nian,"}, {"text_idx": "#000082", "text": "bainhira ita halo mohu hotu entaun ita nia lenuk laiha ona, tanba ida ne\u2019e ita bele detekta no define katak ida ne\u2019e ita nia lenuk mak mai tau tolun ne\u2019e mak ita nia lenuk rasik, tanba lenuk sira ne\u2019ebe iha tasi laran laos ita timor nian hotu, ne\u2019e bele lenuk migrante bele mos lenuk husi nasaun seluk ne\u2019ebe mai buka hahan iha ne\u2019e to\u2019o tempu atu tolun maka sira foin fila ba fatin ne\u2019ebe mak sira tau tolun iha ne\u2019eba. No husi ne\u2019eba lenuk ne\u2019ebe ami detekta husi maneira uja satelit teigin, entaun lenuk ida ne\u2019ebe mak ami monta ona satelit teigin iha hitu (7) mai husi espesies ne\u2019ebe diferente, ida lenuk kikit, ida mak grintete no ida mak olifredelin, ne\u2019e ami monta iha suku Kom, iha Jaco no suku Lore primeiru."}, {"text_idx": "#000083", "text": "sosializasaun ne\u2019ebe mak ami fo ba komunidade sira, iha rezultadu ne\u2019ebe mak diak, sira iha ona konsensia, laos komunidade tomak maibe iha ema ida rua sira iha konsensia, karik sira hetan lenuk ne\u2019ebe mai tau tolun entaun sira informa ba kolega grupu konservsaun sira hodi ba realoka lenuk tolun mai tau iha fatin temporariu ne\u2019ebe mak estabelese, husi grupu konservasaun sira rasik. Observasaun ba biodiversidade tasi nian ne\u2019e importante tebes, tanba ida ne\u2019e liagasaun mos ho ita nia turismu rasik, sei ita la observa ita nia rekursu iha tasi laran no rai maran, entaun ita koalia ba turismu mos saida mak iha ne\u2019eba atu ita dezenvolve."}, {"text_idx": "#000084", "text": "CI fasilita mos treinamentu ba ita nia grupu sira, oinsa aumenta sira nia konesimentu atu bele indentifika tasi no duut tasi, no mos halo estudo koparativu balun, lori ita nia membru grupu konservsaun balun ba halo estudo koparativu iha Papua, oinsa atu dezonvolve sira nia konesimentu atu nune\u2019e sira bele mai implementa iha nia suku rasik, atu konserva rikusoin iha tasi laran liu-liu ba lenuk sira ne\u2019e.\u201d"}, {"text_idx": "#000085", "text": "Komunidade suku Com komesa redus ona mai oho ou kaer lenuk, tanba iha ona grupu konservasaun. No Grupu refere halo patrolhamentu ho efetivu."}, {"text_idx": "#000086", "text": "\u201c Tuir observasaun ne\u2019ebe mak ami iha, ha\u2019u hatene iha suku Kom ne\u2019e ita bele dehan redus ona, ita kompara uluk ho agora ne\u2019e menus, tanba iha ne\u2019e ita nia komunidade sira, ita nia grupu konservasaun ne\u2019ebe iha ne\u2019e sira mos regular halo patrolamento iha tasi ibun sira ne\u2019e, entaun ida ne\u2019e mos la fo espasu ba ita nia komunidade sira atu kontinua oho ita nia lenuk, ne\u2019ebe mak ita nia lei rasik mos proteze."}, {"text_idx": "#000087", "text": "Ami nu\u2019udar staf tekniku ne\u2019ebe estabelese iha munisipiu lautem, ami mos hare ho matan, husi suku hotu-hotu ne\u2019ebe eziste iha parke nasional, hanesan suku ne\u2019ebe ameasadu makas oho lenuk barak liu maka iha suku Muapitine, tanba ami halo tetelmonitoriu ka monitorizasaun lenuk iha tasi ibun ne\u2019e hetan mak lenuk kulit barak, balun iha fatuk kuak, balun tau subar iha aitahan sira no balun bainhira lenuk mai tolun sira hetan oho tiha sira hakoi fali nia kulit."}, {"text_idx": "#000088", "text": "Suku Muapitine ne\u2019e nu\u2019udar ha\u2019u nia suku rasik, ida ne\u2019e maka hanesan ema oho lenuk barak los, maibe ida ne\u2019e la signifika katak komunidade husi suku Muapitine mak sai ba oho, tanba ita seidauk hare ho matan, se los maka ba oho, husi komunidade Muapitine mak ba oho ka lae, tanba iha ne\u2019eba mos dalan asesu livre hela ita bele ho kareta no motor ba para iha tasi ibun, entaun husi suku vizinu sira, no komunidade Lospalos vila sira mos ba fatin ne\u2019eba, ita bele dehan presaun ne\u2019e laos mai husi komunidade Muapitini maibe husi suku vizinu hotu."}, {"text_idx": "#000089", "text": "Tanba hanesan liafuan ida ne\u2019ebe bai-bain mosu ne\u2019e, dehan ami la oho lenuk, kakatua, ka meda, maibe ne\u2019e naan, entaun sira bazeia ba ida ne\u2019e sira kontinua oho, maibe atu kaolia kona-ba nia impaktu negativu ba sira komsumidor, katak, jerasaun ne\u2019ebe maka sei tuir mai, sei koinese deit mak pintura.\u201d katak Alakaterio"}, {"text_idx": "#000090", "text": "Iha planu Ekipa konservasaun atu buka tuir lenuk nia kulit ne\u2019ebe ema subar."}, {"text_idx": "#000091", "text": "\u201c Iha semana kotuk liu ba, ha\u2019u foin koalia ho ami nia ekipa ne\u2019e katak agora ita fokus liu ba proteze lenuk no nia tolun sira para ema labele foti, maibe agora mos ita tenke koko atu buka nia kulit ne\u2019ebe sira subar para ita bele hatene, total hira mak oho ona, iha semana id aka fulan ida, liu-liu iha area ne\u2019ebe maka ameasadu liu, hanesan suku Lore primeiru, no suku Muapitin ne\u2019e rasik. Tamba nee\u0301 hau seidauk bele oferese dadus tamba ha\u2019u seidauk konta iha ha\u2019u nia data, mesmu iha maibe laos ba sira ne\u2019ebe mak mate ne\u2019e, maibe ba hirak mak ami proteze ona husi tinan hirak nia laran."}, {"text_idx": "#000092", "text": "Maibe bazeia ba perguntas ida ne\u2019ebe mak husu ona, entaun ha\u2019u iha hanoin ona atu halo planu, ba oin hari tan ekipa konjunta ida involve husi ita nia grupu konservsaun no mos staf tekniku, kosteiriu iha suku para ami buka fali ida ne\u2019ebe estraga ona ne\u2019e, para hatene, sura kada fulan ka semana lenuk total hira mak mate ka oho ona."}, {"text_idx": "#000093", "text": "Tanba lenuk espesies ida ne\u2019ebe protezidu lei bandu tebe-tebes, entaun ema sira ne\u2019ebe foti mos foti subar, tanba ne\u2019e mak ita labele hatene katak nain hira mak konsumu lenuk. hanesan uluk ne\u2019e fa\u2019an livremente iha merkadu, entaun husi ne\u2019eba ita bele nota katak husi familia ida ne\u2019e mak oho, no ita bele analiza katak husi familia ida ne\u2019e ema hamutuk nain hira mak konsumu lenuk."}, {"text_idx": "#000094", "text": "Maibe bainhira ita nia governu fo sensiabilizasaun ne\u2019ebe maka ho parseiru dezenvolvimentu sira seluk hanesan, CI no UNDP-ATSEA halo sensiabilizasaun no sosializasaun ba ita nia komunidade sira, entaun husi ne\u2019eba tauk ona, karik ba oho mos oho subar tanba sira tauk ho nia konsikuensia ne\u2019e, konsikuensia ne\u2019e hanesan bainhira ema kaer ka oho nia bele multa osan lima ratus ribu dollar Amerikanu ($500.000) no tama kadeia."}, {"text_idx": "#000095", "text": "Entaun ema hanoin ida ne\u2019e sira mos tauk ho ida ne\u2019e, karik sira kontinua oho mos oho subar, dalaruma han iha uma laran mos mesak husi familia seluk labele hatene, tanba tauk sira ba keisa, Iha ita nia lei diploma ministerial No. 18/2017 ne\u2019ebe mak koalia liu kona-ba espesies protezida aguatiku, laos ho ida ne\u2019e deit tanba konsikuensia boot tebes ba ema sira ne\u2019ebe oho lenuk, ne\u2019e maka iha suku rasik iha hanoin ona atu hamosu tan regulamentu suku para minimiza ba aktus estragus sira ne\u2019e, maibe ne\u2019e mos sei rezolve buat hotu-hotu."}, {"text_idx": "#000096", "text": "Iha ita nia dekretu lei No. 5 ou 6/2004 koalia kona-ba espesies protezida sira, ho diploma ministerial No. 18/2017 ne\u2019ebe mak koalia kona-ba protesaun espesies aguatiku Sira. Iha ita nia lei rasik mos hateten katak sansaun ba estraga liu-liu oho ita nia espesies protezidu sira hanesan lenuk, sansaun ne\u2019ebe mak lei kondena maka multa osan rihun atus lima ($500.000) no sei tama kadeia tinan rua (2) ou tolu (3)."}, {"text_idx": "#000097", "text": "Ida ne\u2019e komesa husi ezistensia CI nian, husi 2018 bainhira ami ativu ho ita nia grupu konservsaun ne\u2019ebe eziste iha suku Kom ne\u2019e rasik, iha suku Kom ne\u2019e, iha area nen (6) ami konsege proteze hitu nulu resin tolu (73) knuuk, tanba buat servisu tuir projeitu entau ami mos iha limatasaun ba rekursu sira, entaun husi tinan rua ho balun hau ba reforsa fali kolega sira iha area terestre nian."}, {"text_idx": "#000098", "text": "Ita nia kolega sira kontinua nafatin halo Konservasaun ba lenuk ne\u2019e, maibe atu suporta sira ba foti dadus ne\u2019e mak ami nia staf ne\u2019e laiha, entaun sira nafatin proteze sira husik deit la ho dadus, maibe komesa husi 2021 to\u2019o nia rohan ita nia grupo konservsaun proteze ona lenuk oan ne\u2019ebe husik ona ba tasi, hamutuk atus haat hitu nulu resin hitu (477), ne\u2019ebe mak husik ona ba tasi ne\u2019e la inklui mate, depois ho total knuuk ne\u2019ebe mak konsege proteze ona hamutuk rua nulu resin tolu (23) mai husi espesies ne\u2019ebe diferente ne\u2019e la inklui ida ne\u2019ebe mak estragus. Depois lenuk tolun ne\u2019ebe maka ita nia grupo konservsaun ne\u2019e rasik proteze ona rihun ida rua nulu resin hat (1024) ne\u2019e la inklui sira ne\u2019ebe mak mate no la nakfera."}, {"text_idx": "#000099", "text": "Obstakulu balun mak hanesan park nasional area ida ne\u2019ebe luan tebes, maibe mai ho rekursu humanu staf tekniku ne\u2019ebe uitoan no la ho fasilidade ne\u2019ebe kompletu, entaun ida ne\u2019e mos prezudika ba ami nia atividade liu-liu liga ba konservsaun lenuk nian."}, {"text_idx": "#000100", "text": "Ezemplu, Bainhira ita konserva iha fatin ida ne\u2019e, ita proteze ona no ita ba fali iha Tutuala nian, entaun husi fatin ida ne\u2019e, ema kontinua estraga tanba ita iha limatasaun rekursu humanu."}, {"text_idx": "#000101", "text": "Depois obstakulu ida maka hanesan utilizasaun ekipamentu ne\u2019ebe mak ita utiliza halo monitorizasaun hanesan, lampda, grasa dedeus ha\u2019u apresia ba ita nia grupu konservsaun tanba sira ho vontade rasik prepara sira nia ekipamentus, maske husi parte CI rasik seidauk fornese. Sira iha vontade, buka meus oinsa para bele hola sasan sira ne\u2019e hodi uza, entaun ida ne\u2019e hanesan fo apresiasaun diak tebe-tebes husi ne\u2019eba. Ita bele nota katak iha ida rua iha ona konsensia, iha ona hanoin positive, hakarak duni konserva ita nia rikusoin sira liu-liu lenuk sira ne\u2019e. defikuldade ida maka transporte. Transporte rai maran no mos transporte tasi nian."}, {"text_idx": "#000102", "text": "Obstakulu ne\u2019ebe mak ohin hato\u2019o husi ita nia membru konservsaun ne\u2019e realidade duni akontese iha terenu konservasi tanba atu koalia kona-ba konservsaun lenuk ne\u2019e perigu tebe-tebes,tanba ema seluk mai buka atu haan, ita buka atu proteze. sira nia obstakulu ida tan maka, sira ba halo relokasaun ba lenuk tolun mai tau iha fatin temporariu, bainhira mai tau iha eneba, animal ne\u2019ebe husi livremente sei ba estraga.\u201d"}, {"text_idx": "#000103", "text": "No, Sira nia preokupasaun mak laiha moru ne\u2019ebe mak iha area ne\u2019ebe bai-bain lenuk mai tau tolun, entaun ida ne\u2019e mos fo obstaklu ne\u2019ebe boot ba lenuk tolun sira. Preokupasaun ida ne\u2019e laos foin mak hato\u2019o husi ita nia membru grupo konservasaun, ne\u2019e uluk kedas hatoo to\u2019o ohin loron, maibe kestaun bainhira kontinua halao atividade ida ne\u2019e, hau mos alista hotu para oinsa ita rezolve asuntu ida ne\u2019e, hodi nune\u2019e estragus ne\u2019e labele kontinua liu-liu ita proteze area ida ne\u2019e, hodi animal ne\u2019ebe husik livre labele tama atu estraga lenuk tolun ne\u2019ebe mak grupu konservsaun rasik muda mai iha fatin temporariu ne\u2019e. \u201d Dehan Alkaterio"}, {"text_idx": "#000105", "text": "\u201cAmi hahu Atividade, bainhira deklara park nasional ne\u2019e, iha tinan 2008 ami servisu nu\u2019dar konservasaun area marina protezida espesifiku ba iha tasi laran, hanesan kria area protezida ne\u2019ebe mak dadauk ne\u2019e iha park nasional hamutuk area protezida hitu (7) , rua iha Lorehe, tolu iha Tutuala, no rua iha Kom, area protezida hirak ne\u2019e deskovre husi peskiza hamutuk ho peritus internasional hodi foti desizaun katak area hirak ne\u2019e estandarizasaun internasional no atu kria sai area protezida hanesan mos nasaun sira seluk, ne\u2019ebe mak durante ne\u2019e ami kria ona no estabelese iha 2012 to\u2019o ohin loron."}, {"text_idx": "#000106", "text": "Iha 2004, ami servisu hamutuk ho peritus sira husi Amerika, Indonesia, univesidade Australia hanesan Charles university no organizasaun swasta seluk, hodi indentifika area ida ne\u2019e sai area protezidu hanesan mos iha nasaun sira seluk."}, {"text_idx": "#000108", "text": "Governu deklara ona park nasional ida ne\u2019e to\u2019o ohin loron, governu seidauk iha planu ne\u2019ebe atu sufisiente no suporta komunidade peskador sira ne\u2019ebe mak iha teritorio Timor-Leste laran tomak, liu-liu ba park nasional, sira seidauk iha planu ne\u2019ebe atu suporta hanesan, ro, motor tasi, makina no redi ne\u2019e ba sira, entaun sira seidauk bele halo buat ida."}, {"text_idx": "#000109", "text": "Iha durante ne\u2019e sira mos triste , tanba governu ezize ami proteze ona maibe laiha alternativu ida katak rekursu ami proteze ne\u2019e ba tinan hira mak ami bele utiliza, maibe ha\u2019u mos esplika ba sira katak nu\u2019udar tekniku no mos staf bai-bain iha ministeriu agrikultura nia laran, ezerse informasun ne\u2019e ba sira katak material hirak ne\u2019e ita labele hola rasik tanba montante orsanmentu ne\u2019ebe ita iha labele kobre, ita laiha kapasidade atu hetan ida nee, hakarak ka lakoi ita tenke depende ba governu, ida ne\u2019e mak durante ne\u2019e seidauk iha, ne\u2019ebe presiza, ba oin governu iha ona atensaun ba komunidade ne\u2019ebe, hela iha area kosteira no mos foho lolon park nasional laran ne\u2019e, oinsa para bele indentifika kada Nesisidade para sira bele utiliza ona rekursu ida nee, hodi sustenta sira nia moris lor-loron nia iha park nasional."}, {"text_idx": "#000110", "text": "Iha parte seluk ses husi parke nasional ida ne\u2019e ami mos hamutuk ho konservsaun internasional hau hetan kontratu husi dois mill dezoito ( 2018 ) to\u2019o dois mill vinte um (2021) ami kria ona area protezida iha Atauro hamutuk sanulu resin rua (12) no dau-dauk ne\u2019e Atauro mak hetan oportunidade boot, sira aproveita ona benefisiu ida ne\u2019ebe boot, antes covid-19 husi Atauro parte Suku Beloi nian hetan orsanmentu kuaze rihun tolu ($3.000) hodi sira sustenta sira nia vida moris iha tinan ida nia laran deit, maibe covid-19 ne\u2019e iha vizitantes husi rai liur la marka ona tanba covid-19, Maibe agora komesa lao fali ona.\u201d katak Jose Monteiro"}, {"text_idx": "#000111", "text": "Aliende ne\u2019e Jose Monteiro sujere ba governu tenke halo planu loke oportunidade para kada vizitantes husi rai liur, bele mai vizita area park nasional tanba fatin ne\u2019e sai ona area protezida. atu nune\u2019e komunidade sira iha area ne\u2019e bele hetan benefisu uitoan liu husi fa\u2019an hahan lokal ou asesoris sira , tanba iha tinan sanulu resin hat (14) laran komunidade sai vitima ba park nasional tanba estadu bandu labele oho animal iha tasi ho rai maran ne\u2019ebe proteza ona, labele estraga ai laran."}, {"text_idx": "#000112", "text": "Jose Monteiro haklean, \u201cHau hanoin oinsa governu halo planu no loke oportunidade para vizitantes husi rai liur no mos husi nasional bele vizita iha park nasional, liu husi area ne\u2019e mak ita propoin ona sai area protezidu. , ema mai vizita atu nune\u2019e komunidade sira ne\u2019ebe lokaliza iha area ida ne\u2019e, bele hetan benefisiu uituan liu husi, fa\u2019an katupa, fa\u2019an sira nia asesoris lokal sira, hodi sustenta sira nia vida moris, tanba iha tinan sanulu resin hat (14) nia laran, Komunidade sai vitima ba park nasional ,ema hotu mundialmente hatene, park nasional ida ne\u2019e estadu Timor-Leste bandu labele halo to\u2019os muda ba mai, labele oho animal protezida, labele estraga ai-laran no mos labele oho animal iha rai maran no tasi, komunidade kumpri ona, lakoi halo ida ne\u2019e tanba sira Konsidera katak sasan sira ne\u2019e sira nian."}, {"text_idx": "#000113", "text": "Maibe governu laiha alternative no solusaun ida atu solusiona problema hirak ne\u2019e hodi fo alternativu diak ida ba komunidade sira, liu-liu ba park nasional, atu nune\u2019e bele aproveita minimiza aktus sira ne\u2019e, maibe realidade ida ne\u2019e la akontese tantu iha tasi tantu mos iha ai-laran."}, {"text_idx": "#000114", "text": "Ha\u2019u koalia espesifiku liu ba animal protezida iha tasi laran, animal sira iha tasi laran sira labele foti, komserteza sira nia kapasidade la to\u2019o maibe lenuk kalan-kalan nani mesak kuandu tempu to\u2019o ona mai tau tolun iha tasi ibun ne\u2019e, impaktu boot tanba komunidade sira laiha alternativu seluk sira sensiabilizasaun katak lenuk ida ne\u2019e ita tenki proteze labele oho tan sira sei fo benefisiu boot ba ita bainhira vizitantes husi rai liur mai vizita iha ne\u2019e. Maibe politika sira mai promesa iha ne\u2019e husi 2007 to\u2019o 2012. Komunidade iha ne\u2019e senti triste sai vitima ba park nasional, entaun sira tenki halo estragus, oho lenuk sira ho razaun balun sira halo modo, balun sira fa\u2019an sustenta sira nia familia uma laran."}, {"text_idx": "#000115", "text": "Tanba ida ne\u2019e mak durante husi parke nasional ho ami nia ekipa tekniku ajensia liu-liu husi CI durante hamutuk ho ami tinan barak nia laran servisu hamutuk iha park nasional maibe la 100% , husi 2018 mai to\u2019o 2022 agora ha\u2019u garantia komunidade iha park nasional nia laran abitante ho rihun ualu (8.000) ne\u2019e iha ona konsiderasaun atu nain ba animal protezida ne\u2019e hodi proteze maibe ami tenta nafatin husu apoiu husi governu sentral ho ajensia ne\u2019ebe iha kapasidade Liu husi orsanmentu bele suporta nafatin ami atu nune\u2019e ita bele solusiona nesisidade iha park nasional."}, {"text_idx": "#000116", "text": "Komunidade iha park nasional ne\u2019e hanesan ita hotu hare sira laiha servisu seluk, sira to\u2019os nain, natar nain no sira tasi nain, buat tolu (3) ne\u2019e problema boot ba sira , governu nu\u2019udar aman no inan ba sira mata dalan reprezenta ba sira iha parlamentu sentral ne\u2019eba tenke halo planu ida ne\u2019ebe diak para ita suporta ona ba sira, ami parte to\u2019os nain nian ami laiha tekniku ida mai hanorin sira kuda modo ne\u2019e ho metodu saida, ita uza saida mak modo ne\u2019e moris ho buras hodi ba faan to\u2019o merkadu, problema seluk ita liga ba tasi laiha tekniku ida husi ministeriu relevante hanesan diresaun das peskas mai hanorin teknik oinsa atu kaer ikan oinsa atu operasaun ro iha tasi laran."}, {"text_idx": "#000117", "text": "Ho komentariu ida ne\u2019e ha\u2019u hakarak haklean katak tasi mane ne\u2019e tasi boot kondisaun ne\u2019ebe la hanesan ho tasi sira seluk tanba ida ne\u2019e amiasa boot bainhira laiha esperensia ba ida ne\u2019e, , atu fornese hodi sira utiliza rekursu sira ne\u2019e hodi sustenta sira nia moris, tanba ida ne\u2019e maka liu husi komentariu ida ne\u2019e ho intervista radio rakambia ha\u2019u hakarak sujere no fo hanoin oinsa atu lori informasaun ida ne\u2019e ba to\u2019o iha sentral ba lider politiku sira iha sentral hodi sira bele rona no hare oinsa atu tau planu hodi implementa baze liu-liu iha park nasional, atu nune\u2019e sira bele lori esperensia hirak ne\u2019e mai fo hodi sira sustenta sira nia vida moris liu-liu iha vida peskador, ita tenki fornese ona ro, fornese ona motor tasi no redi, no mos fasilita sira liu husi treinamentu utiliza rekursu tasi nian.\u201d"}, {"text_idx": "#000118", "text": "Lei konsializasaun ba park nasional uza lei konvensaun internasional Art. 19 hodi estabelese park nasional , park nasional tama iha Art.5 kona -ba tasi ho rai maran, ba animal iha tasi laran no rai maran."}, {"text_idx": "#000119", "text": "\u201c Iha lei konvensaun internasional No. 14 Art. 19 ne\u2019ebe maka floresta utiliza, hodi uja implementa, hau Seidauk hatene lei floresta ninian, maibe iha prosesu sosializasaun konsializasaun ba parke nasional sira uja lei konvensaun internasional Art. 19 hodi sira estabelese park nasional ida ne\u2019e, no park nasional ida ne\u2019e tama iha Art. 5 ,tasi ho rai maran pakote ida deit. Ba animal sira ne\u2019ebe iha tasi laran no mos iha rai maran, entaun sira propoin ida ne\u2019e sai kategoria sinco (5). entaun sira utiliza sai prosesu deklarasaun internasional ida ne\u2019e to\u2019o ohin loron, maibe realidade gorvernu realiza ona protesaun rai maran no protesaun tasi laran to\u2019o ohin loron governu seidauk solusiona situasaun diak ida ba komunidade abitante diza oitu mill (18.00) iha park nasional ida ne\u2019e."}, {"text_idx": "#000120", "text": "Sistema manajementu kuaze ba tasi no rai maran laiha hotu. Husi 2018 deklarasaun internasional to\u2019o 2022 governu nunka temi liu husi debate orsanmentu iha parlementu nasional, katak ita tau orsamentu ba park nasional atu nune\u2019e komunidade iha park nasional ka lideransa komunitariu, lideransa lokal, lideransa partidu no lideransa masimu ne\u2019ebe maka ezerse iha munisipiu refere ne\u2019e bele ezekuta halo jestaun park nasional, para komunidade sira hetan benefisiu maibe ida ne\u2019e la halo too\u0301 ohin loron."}, {"text_idx": "#000121", "text": "Tanba ida ne\u2019e mak ha\u2019u nu\u2019udar tekniku ministeriu nian ha\u2019u hakarak hato\u2019o ha\u2019u nia komentariu ba sentral ne\u2019eba atu nune\u2019e sei bele karik parlamentu no konsellu ministru tau ona orsanmentu tinan-tinan nian, atu nune\u2019e ita bele aprova ona para komunidade halo netik buat ruma atu hetan nia benefisiu."}, {"text_idx": "#000122", "text": "Ha\u2019u hakarak sujere hanesan ne\u2019e governu bele Loke ona dalan karik aban bai-rua situasaun covid-19 ne\u2019e hotu, loke dalan para turista sira bele mai ona park nasional ida ne\u2019e mos diak ona, la tau osan mos la problema naran katak loke, atu kapasita komunidade liu husi area kosteira liu husi ministeriu MTCI tun mai baze kapasita ema sira ne\u2019e para iha ona konesimentu kona-ba rendimentu bainaka sira nian, prepara hahan, prepara fatin para ema sira mai toba diak no prepara hahan ne\u2019ebe mak saudavel.\u201d"}, {"text_idx": "#000123", "text": "Jose Monteiro sujere ba ministeriu turismo atu bele tuun ba baze hodi halo sosializasaun kona-ba turismu Komunitariu. \u201c Ha\u2019u sujere ba ministeriu turismu karik bele tun mai baze, hodi fasilita no kapasita, komunidade baze, kona-ba turistiku, fo treinamentu husi rai laran no mos vizita ba iha rai liur atu aumenta sira nia esperensia no fasilita sira ho orsamentu ne\u2019ebe maka naton atu nune\u2019e sira implementa iha baze."}, {"text_idx": "#000124", "text": "Manajementu liga ho kosteiro marina nian iha Timor-Leste, dadauk ne\u2019e, ita seidauk atinze 20% tanba ministeriu MTCI Mak sai nain ba aktividade hirak ne\u2019e. Durante 22 anos ona, Ministeriu turismu la iha programa iha baze. Timor ne\u2019e munisipiu sanulu resin ida (11) mak iha tasi, maibe sanulu resin ida (11) tomak ne\u2019e, sira nia aktividade seidauk atinze 20%."}, {"text_idx": "#000125", "text": "sira nunka tun mai halo kapasitasaun sensiabilizasaun, hatudu programa ida liga ba turismu komunitariu nian, tanba ne\u2019e mak area kosteriu tolu ne\u2019e aktividade sedauk iha. Iha grupu komunidade balun halo maibe halo arbiru deit, la tama kriteria."}, {"text_idx": "#000126", "text": "Tamba nee\u0301 hau sujere nafatin ba ministeriu turismu ba oin, halo ona planu ne\u2019ebe maka sufisiente, tun mai baze identifika fatin munisipiu sanulu resin ida (11) tau iha planu, liu-liu ba iha turismu komunitariu nian.\u201d"}, {"text_idx": "#000127", "text": "Karena itu saya tetap menyusulkan bahwa menteri para wisata kedepan nya udah membuat rencana yang cukup, untuk turung ke daerah pesisir pantai di kabupateng 11 untuk menjadikangnya sebagai rencana khususnya untuk wisata komunitas."}, {"text_idx": "#000128", "text": "ATSEA Project 2 fo apoiu ekipamentus Rompong ba grupu peskas husi Lorehe 1."}, {"text_idx": "#000129", "text": "\u201cMaterial ka ekipamentus ne\u2019ebe dadauk iha ita nia oin ne\u2019e ajuda husi ATSEA nasional Dili, hamutuk ATSEA 2 Project suporta liu husi UNDP, ho apoiu orsamentu hodi ezekuta ho total milaun rua nolu resin rua, rihun atus walu sanolu resin tolu no sentavus lima nolu. ($22.813.50). Ba komunidade Lorehe, ho objetivu ba vida moris ka hasae rendimentu ekonomia familia. Ekipamentus ami seidauk hatuun ba tasi laran tamba kondisaun tasi bot no udan, sekarik ami hatuun mak sei lori risku ba komunidade sira. \u201d Jose Monteiro deklara."}, {"text_idx": "#000130", "text": "Iha parte seluk, grupu konservasaun husi Com iha mehi bot kontinua halao dezenvolvementu sustentablidade parte areia Costeira PNNKS Lautem, parte husi Tasi no rai maran. No husik ona lenuk kuaze atus hat hitu nolu (470 ) ba iha tasi."}, {"text_idx": "#000131", "text": "Sekretario Grupu konservsaun Lukas Monteiro Informa.\u201c Iha ne\u2019e ha\u2019u hakarak aumenta informasaun pontus rua (2), importantes primeiru kona-ba planu ba iha konservsaun ba oin, no segundu nafatin sai vizioner no hasae konsensia maluk sira grupu konservativa, oinsa ita sira ne\u2019ebe ladun matenek ita kontribui tok ita nia hanoin ne\u2019e ba dezenvolvimentu liu-liu ba jestaun rekursu manajement tasi nian, ami lao iha 2021 grupu konservsaun lenuk husik ona lenuk kuaze atus hat hitu nulu ( 470) ba iha tasi. Hamutuk sekretario estadu peskas ho parseiru agencia CI nafatin kontinua atividades ida ne\u2019e."}, {"text_idx": "#000132", "text": "Ami nafatin fo apoiu ba malu katak halo obra ne\u2019ebe mak boot liu ida ne\u2019e, karik ita hotu hakarak iha 2023. Iha 2022 ita husik lenuk oan minimum rihun ida (1.000) . tuir ami nia planu ih 2023 setembru hanesan ne\u2019e ita tenke husik lenuk oan rihun rua (2.000) iha loron ida ba tasi."}, {"text_idx": "#000133", "text": "Gropu konservativa iha planu atu tau matan ba balada iha rai maran. Antes de planu sira ne\u2019e sira iha obstaklu kona- ba rekursu humanu ho fundus tanba investamentu hotu-hotu presija fundus, iha mos obstaklu barak sira hasoru bainhira halo aktividade kontrola lenuk iha terenu."}, {"text_idx": "#000135", "text": "Ami mos iha ona konsensia katak, laos especies iha tasi ne\u2019e mak besik mout maibe afinal rai maran mos barak mak mout ,hanesan manu kapuas, loriku, makikit, kakatua, ne\u2019e tempu uluk kuaze barak iha uitoan ne\u2019e, afinal sira ne\u2019e mos balada ne\u2019ebe maka eziste hotu iha park nasional ne\u2019e maibe lakon hotu ona tanba ema nia hahalok, no komunidade mos ladun iha konsensia atu proteze ita nia rikusoin. Iha tempu ruma ita mos fo kontribuisaun ba iha ekosistema , depois ita atu jere ida ne\u2019e nakfila an ba sentru turistiku, pelumenus jere oinsa para osan tama iutoan ba ita nia komunidade.\u201d"}, {"text_idx": "#000136", "text": "Maibe obstaklu ida mak, rekursu humanu no ida ita presiza fundus, tanba investimentu hotu-hotu presija fundus laiha investimentu ne\u2019ebe la presija fundus, ita presiza fundus atu dezenvolve, ita kuandu seriu ita halo investimentu presija fundus depende planu ne\u2019ebe tinan rua (2) tinan tolu (3), ba oin ne\u2019e ita tenki atinze. Planu tenki klaru atu nunee ita nia estadu no agencia fo fiar no fo fundus ba Ita nia atividades."}, {"text_idx": "#000137", "text": "Kona-ba lenuk nian ne\u2019e nia obstakulu barak, primeiru maka iha kalan boot ne\u2019e ita malirin tenke ba hein iha fatin fuik sira ne\u2019e, iha tasi ibun ne\u2019e fatin haat (4) ne\u2019e feto mak ba hein no kontola maibe sira nafatin iha vontade, motivasaun hodi kontribui ba dekretu diploma ministeriu konjuntu No. 12/2015, sira dehan dezenvolvimentu tenke lao bainhira ita komunidade rural sira ne\u2019e maka presiza aktiva direitamente hodi kontribui ba ida ne\u2019e, maibe parte autoridade munisipiu, nasional, no agensia mos lebele taka matan katak esforsu sira ne\u2019e ita labele voluntario tinan ba tinan, minimu ita tenki valoriza hakbesik ba susar saida mak grupu ne\u2019e infrenta iha terenu, kuandu rezultadu ida ne\u2019e aumenta no grupu ne\u2019e sustentavel, atu nune\u2019e rekursu barak mak ita presiza konserva.\u201d katak Monteiro"}, {"text_idx": "#000138", "text": "Sekreta\u0301riu grupu konservasaun Lucas Monteiro Sujere ba Parte Governu, autoridade konservasaun iha nivel nasional no munisipiu tenke iha seriedade hodi implementa lina ministerial no fo suporta ba grupu ne\u2019ebe mak iha tinan barak eziste kontribui ba dezenvolvimentu ida ne\u2019e."}, {"text_idx": "#000139", "text": "\u201c Ha\u2019u sujere ba, parte governu no autoridade konservasaun iha nivel nasiona\u0301l no munisi\u0301piu, tenke seriadade implementa iha lin\u0303a ministe\u0301riu sira atu nafatin iha seriadade fo\u0301 suporta ba grupu ne\u2019ebe mak iha tinan barak eziste hodi kontribui ba dezenvolvimentu ida ne\u2019e, tanba ita dehan dezenvolvimentu ne\u2019e presiza partisipasaun husi komunidade, agora komunidade partisipa ona ita sei taka matan nafatin ne\u2019e nia balansu ladu\u0301n iha.\u201d Monteiro Hakotu"}, {"text_idx": "#000140", "text": "Atividades peskiza ne\u2019e la\u2019o ho di\u2019ak no susesu tanba hetan kolaborasaun no apoiu fundus husi ATSEA PROJECT 2 no AsosiasaunJornalista Indonesia (AJI)."}, {"text_idx": "#000146", "text": "Ministeriu Saude apela no husu asaun preventiva atu hapara kazu moras dengue iha Timor-Leste."}]